b'\n_START_ARTICLE_\nZra\xc4\x8dno dvigalo\n_START_PARAGRAPH_\nZra\xc4\x8dno dvigalo ali lete\xc4\x8de dvigalo (ang. SkyCrane ali Aerial Crane) je oznaka za helikopterje, ki so sposobni dvigniti in preme\xc5\xa1\xc4\x8dati te\xc5\xbeke tovore. Uporablja se jih ko ni na voljo drugih na\xc4\x8dinov ali pa bili drugi na\xc4\x8dini predragi ali prepo\xc4\x8dasni. Velikokrat so edina opcija na odmaknjenih lokacijah. Prvi\xc4\x8d so jih za\xc4\x8deli uporabljati v 1950ih, raz\xc5\xa1irili so se v 1960ih. Uporablja se jih tudi za gozdarstvo v odmaknjenih gozdovih Kanade, kjer ni dovoljena gradnja cest._NEWLINE_Prvi helikopterji v uporabi so bili lahki Bell 47 s sorazmerno majhno kapaciteto. V 1960ih so jih zamenjali mo\xc4\x8dnej\xc5\xa1iSikorsky S-58, ki so v uporabi \xc5\xa1e danes. V 1960ih se je pojavil tudi Bell 211 HueyTug, komercialna verzija znanega Bell UH-1 Iroquois "hirokeza"._NEWLINE_Po Vietnamski vojni so postali na voljo te\xc5\xbeki komercialni helikopterji, ki so bili bazirani na voja\xc5\xa1kih, npr. verzije Boeing Vertol Model 107, Model 234 in so imeli ve\xc4\x8dje sposobnosti kot voja\xc5\xa1ki predhodniki. Za najte\xc5\xbeje tovore pa je bilo potrebno posebej zasnovano letalo in sicer S-64 Skycrane. Originalno je bil zasnovan za vojsko kot CH-54 Tarhe za re\xc5\xa1evanje sestreljenih letal in preva\xc5\xbeanje artilerijskega oro\xc5\xbeja. V bistvu je bil samo minimalni trup z dvema mo\xc4\x8dnima 4000 konjskima motorjema. Lahko je dvignil 9 ton tovora._NEWLINE_Ruski dvorotorski prototip Mil V-12 je bil najve\xc4\x8dji tovorni helikopter s kapaciteto 40 ton. Manj\xc5\xa1i enorotorski Mi-26 ima kapaciteto 20 ton tovora.'